अविका गोर

अविका गोर (जन्म ३० जून १९९७) ही एक भारतीय अभिनेत्री आहे जी प्रामुख्याने हिंदी आणि तेलुगू चित्रपट आणि दूरदर्शनमध्ये काम करते. बालिका वधूमध्ये आनंदीची भूमिका साकारण्यासाठी ती प्रसिद्ध आहे, ज्यासाठी तिला २००९ मध्ये बाल प्रतिभावान व्यक्तीच्या श्रेणीत राजीव गांधी पुरस्कार मिळाला होता. तिने नंतर ससुराल सिमर का या मालिकेमध्ये रोलीची भूमिका साकारली होती. तिने उय्याला जंपाला (२०१३) या चित्रपटातून तेलुगू चित्रपटसृष्टीत पदार्पण केले, ज्यासाठी तिला सर्वोत्कृष्ट महिला पदार्पण - तेलुगूसाठी सिमा पुरस्कार मिळाला आहे.

 सुरुवातीचे जीवन आणि कारकीर्द 
अविका गोरचा जन्म ३० जून १९९७ रोजी  मुंबई, महाराष्ट्रातील एका गुजराती कुटुंबात झाला होता. तिने मुंबईच्या मुलुंड उपनगरातील शेरोन इंग्लिश हायस्कूलमध्ये शिक्षण घेतले. अविका गोर सध्या रोडीज रिअल हीरोजचा स्पर्धक मिलिंद चांदवानीसोबत डेट करत आहे. 

तिने २००७-०८ मध्ये श्श्श्श्श्...कोई है या थरार मालिकेतून हिंदी टेलिव्हिजनमध्ये बालकलाकार म्हणून पदार्पण केले. २००८ ते २०१० मध्ये तिने कलर्स टीव्ही वरील बालिका वधू मध्ये प्रमुख भूमिका साकारली व त्यासाठी ती घराघरात लोकप्रिय झाली. जवळजवळ दोन वर्षे ही भूमिका साकारल्यानंतर, जेव्हा टेलिव्हिजन मालिकेच्या कथानकात पात्रे प्रौढ व्हावीत अशी इच्छा होती तेव्हा तिची जागा अभिनेत्री प्रत्युषा बॅनर्जीने घेतली. २०१० मध्ये, तिला इंडियन टेली अवॉर्ड्समधून सर्वोत्कृष्ट अभिनेत्रीचा ज्युरी पुरस्कार मिळाला. २००८ आणि २००९ मध्ये तिला त्याच श्रेणीतील लोकप्रिय पुरस्कारांसाठी नामांकन मिळाले होते. तिने मॉर्निंग वॉक (२००९), पाठशाला (२०१०) आणि तेझ (२०१२) सारख्या काही हिंदी चित्रपटांमध्ये बाल कलाकार म्हणूनही काम केले. तिने २०१३  मध्ये उय्याला जंपला या चित्रपटाद्वारे टॉलीवूडमध्ये पदार्पण केले आणि सर्वोत्कृष्ट महिला पदार्पण – तेलुगुसाठी सिमा पुरस्कार जिंकला.

२०११ ते २०१६ पर्यंत, तिने कलर्स टीव्ही वरील ससुराल सिमर का या दूरचित्रवाणी मालिकेत मुख्य भूमिका साकारली. यासाठी तिला पुन्हा इंडियन टेली अवॉर्ड्समधून नामांकन मिळाले. २०१२ आणि २०१९ मध्ये, ती झलक दिखला जा ५ आणि फियर फॅक्टर: खतरों के खिलाडी ९ मध्ये स्पर्धक म्हणून दिसली.

 पुरस्कार 
वर्ष पुरस्कार श्रेणी काम निकाल संदर्भ. २००८ आठवे इंडियन टेलिव्हिजन अकादमी पुरस्कार सर्वोत्कृष्ट बाल कलाकार बालिका वधू    सर्वोत्कृष्ट अभिनेत्री - नाटक (ज्युरी)  २००९ ९ वे इंडियन टेलिव्हिजन अकादमी पुरस्कार सर्वोत्कृष्ट बाल कलाकार   २०१० १० वे इंडियन टेलिव्हिजन अकादमी पुरस्कार    २०१४ तिसरे दक्षिण भारतीय आंतरराष्ट्रीय चित्रपट पुरस्कार सर्वोत्कृष्ट महिला पदार्पण - तेलुगू उय्याला जंपाला  

 संदर्भ 

वर्ग:२१व्या शतकातील भारतीय अभिनेत्री
वर्ग:हिंदी दूरचित्रवाहिनी अभिनेत्री
वर्ग:कन्नड चित्रपट अभिनेत्री
वर्ग:तेलुगू चित्रपट अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:इ.स. १९९७ मधील जन्म
वर्ग:स्त्री चरित्रलेख